เอไอเอชนะประมูลก่อสร้างศูนย์ธุรกิจตลาดทุน
เอไอเอ ได้รับเลือกจาก ตลท. ให้เป็นผู้พัฒนาที่ดินบนถนนรัชดาภิเษก&nbsp; เพื่อก่อสร้างเป็นศูนย์ธุรกิจตลาดทุน&nbsp;บริษัท อเมริกันอินเตอร์แนชชั่นแนลแอสชัวรันส์&nbsp; (เอไอเอ ประเทศไทย) ได้รับเลือกให้เป็นผู้ชนะการประมูลจากตลาดหลักทรัพย์แห่งประเทศไทย (ตลท.) ให้เป็นผู้พัฒนาที่ดินบนถนนรัชดาภิเษก ใกล้สถานทูตจีน ขนาดเนื้อที่ประมาณ 9 ไร่ 2 งาน 64 ตารางวา หรือ 15,456 ตารางเมตร เพื่อก่อสร้างอาคารสำนักงานเชิงพาณิชย์ ซึ่งเป็นส่วนหนึ่งของ &#8220;โครงการศูนย์ธุรกิจตลาดทุน&#8221; ที่จะเป็นศูนย์กลางนวัตกรรมการเงินการลงทุนแบบครบวงจรแห่งแรกของประเทศไทย
27 พ.ค. 2553

เอไอเอ ได้รับเลือกจาก ตลท. ให้เป็นผู้พัฒนาที่ดินบนถนนรัชดาภิเษก  เพื่อก่อสร้างเป็นศูนย์ธุรกิจตลาดทุน บริษัท อเมริกันอินเตอร์แนชชั่นแนลแอสชัวรันส์  (เอไอเอ ประเทศไทย) ได้รับเลือกให้เป็นผู้ชนะการประมูลจากตลาดหลักทรัพย์แห่งประเทศไทย (ตลท.) ให้เป็นผู้พัฒนาที่ดินบนถนนรัชดาภิเษก ใกล้สถานทูตจีน ขนาดเนื้อที่ประมาณ 9 ไร่ 2 งาน 64 ตารางวา หรือ 15,456 ตารางเมตร เพื่อก่อสร้างอาคารสำนักงานเชิงพาณิชย์ ซึ่งเป็นส่วนหนึ่งของ “โครงการศูนย์ธุรกิจตลาดทุน” ที่จะเป็นศูนย์กลางนวัตกรรมการเงินการลงทุนแบบครบวงจรแห่งแรกของประเทศไทย
มาร์ค วิลสัน ประธานและประธานเจ้าหน้าที่บริหารกลุ่มบริษัทเอไอเอ กล่าวว่า “เอไอเอ ประเทศไทย ดำเนินธุรกิจประกันชีวิตในประเทศไทยมานานกว่า 70 ปี เราเชื่อมั่นในเศรษฐกิจของประเทศไทย ดังนั้น การได้รับเลือกจาก ตลท. ในครั้งนี้จึงถือเป็นโอกาสการลงทุนที่ดีมาก และสอดคล้องกับนโยบายการลงทุนระยะยาวของบริษัท”
นายรอน แวน โอเยน ประธานเจ้าหน้าที่บริหาร เอไอเอ ประเทศไทย กล่าวว่า “เอไอเอ ประเทศไทย รู้สึกยินดีที่ได้รับเลือกจาก ตลท. ให้เป็นผู้พัฒนา “โครงการศูนย์ธุรกิจตลาดทุน” ที่จะเป็นศูนย์กลางนวัตกรรมการเงินการลงทุนแบบครบวงจรแห่งแรกของประเทศไทย เทียบเท่ากับ International Financial Center ในต่างประเทศ โดยบริษัทมีแผนที่จะพัฒนาที่ดินให้สอดคล้องกับผังแม่บทโครงการศูนย์ธุรกิจตลาดทุน ซึ่งประกอบด้วยอาคารสำนักงานให้เช่าและร้านค้าปลีก โดยวัสดุอุปกรณ์ที่เลือกใช้ภายในอาคารต้องอนุรักษ์พลังงาน เป็นมิตรกับสิ่งแวดล้อม และได้มาตรฐานอาคารเขียว LEED (Leadership in Energy and Environmental Design) ในระดับ Gold ขึ้นไป  ตลท. และเอไอเอ ประเทศไทย มีเป้าหมายที่ตรงกันในด้านการอนุรักษ์สิ่งแวดล้อม ดังนั้น การที่ ตลท. กำหนดให้พัฒนาที่ดินเป็น ‘อาคารสำนักงานที่อนุรักษ์พลังงาน (Green Building)’ จึงสอดคล้องกับนโยบายเพื่อสังคมของบริษัท”
 สำหรับ ที่ดินตั้งอยู่บนนถนนรัชดาภิเษก ซึ่งเป็นย่านธุรกิจใจกลางเมืองของกรุงเทพฯตอนเหนือ และเป็นย่านที่มีการพัฒนาอย่างรวดเร็วไปสู่ความเป็นศูนย์กลางทางการพาณิชย์แห่งใหม่ อีกทั้งการคมนาคมยังสะดวก สามารถเดินทางด้วยระบบโดยสารสาธารณะหลายรูปแบบ รวมทั้งรถไฟฟ้าใต้ดิน และในอนาคตจะมีการลงทุนในพื้นที่ดินโดยรอบ อาทิ การก่อสร้างรถไฟใต้ดินสายสีส้ม (บางบำหรุ – ศูนย์วัฒนธรรมแห่งประเทศไทย - มีนบุรี) แอร์พอร์ตลิงค์ และ City Air Terminal